РЕПУБЛИКА СРБИЈА
ОПШТИНА БУЈАНОВАЦ
ОПШТИНСКА ИЗБОРНА КОМИСИЈА
Број: 013-149/26
Дана:14.10.2026.
Бујановац

З А П И С Н И К
	Са 11. седнице Општинске изборне комисије општине Бујановац (у даљем тексту Комисија) одржане дана 14.10.2026. године са почетком у 18,00 часова, у Скупштинској сали општине Бујановац.
	Седници комисије присуствују:
1. Љеон Мемети. Председник комисије,
2. Maрко Петковић, заменик председника комисије,
3. Маригона Раими, секретар комисије,
4. Александра Илић, заменик секретара комисије,
5. Шкељзен Адеми, члан комисије,
6. Ивица Стошић, члан комисије,
7. Енис Исени, заменик члана комисије,
8. Амир Шабани, члан комисије,
9. Илбер Фетахи, заменик члана комисије,
10. Исмаил Пајазити, заменик члана комисије,
11. Дарко Стоименов, заменик члана комисије,
12. Андрија Трајковић, заменик члана проширеног састава комисије,
13. Гордана Златковић, члан проширеног састава комисије,
14. Саша Пешић, члан проширеног састава комисије,
15. Бобан Јовановић, заменик члана проширеног састава комисије,
16. Милош Томић, члан проширеног састава комисије,
17. Данијел Илић, заменик члана проширеног састава комисије,
18. Небојша Стојанчов, члан проширеног састава комисије,
19. Милица Недељковић, заменик члана проширеног састава комисије,
20. Предраг Трајковић, члан проширеног састава комисије,
21. Драган Трајковић, заменик члана проширеног састава комисије,
22. Јакуп Салихи, члан проширеног састава комисије,
23. Зирафете Ислами, заменик члана проширеног састава комисије,
24. Дриљон Весели, заменик члана проширеног састава комисије,
25. Предраг Ковачевић, члан проширеног састава комисије,
26. Лидија Манић, члан проширеног састава комисије.
Констатује се да се на списку присутних чланова Oпштинске изборне комисије налазе потписи у рубрикама предвиђеним за чланове Комисије и то заменик члана из проширеног састава Сара Илић и члан из проширеног састава Стефан Арсић , иако наведени чланови нису били присутни на седници.
Седницом председава председник Општинске изборне комисије Љеон Мемети.
Записник води заменик секретара Општинске изборне комисије Александра Илић.
	Председавајући је констатовао да постоји кворум за пуноважан рад и одлучивање.
	Председавајући је предложио следећи дневни ред:

1. Pазматрање и усвајања записника са X седнице ОИК-а одржане дана 09.10.2026. године. са бројем : 013-116/2026;
2. Доношење Решења о именовању чланова и заменика чланова бирачког одбора – у сталном саставу – за спровођење избора за народне посланике Народне скупштине, расписаних за 25. октобар 2026. године, за 59 бирачких места у Општини Бујановац; 
3. Доношење Решења о именовању чланова и заменика чланова бирачког одбора – у проширеном саставу – за спровођење избора за народне посланике Народне скупштине, расписаних за 25. октобар 2026. године, за 59 бирачких места у Општини Бујановац;
4. Разматрање предлога Посланичке групе АЛЕКСАНДАР ВУЧИЋ – Србија не сме да стане, за именовање председника бирачког одбора – утврђивање неспојивости функција предложеног лица и достављање новог предлога;
5. Разно.
Председавајући је ставио на гласање дневни ред, који је једногласно усвојен.
РАСПРАВА ПО ДНЕВНОМ РЕДУ
Прва тачка дневног реда:
Pазматрање и усвајања записника са X седнице ОИК-а, одржане дана 09.10.2026. године. број: 013-116/2026, усвојена је једногласно.

Друга тачка дневног реда:
Доношење Решења о именовању чланова и заменика чланова бирачког одбора – у сталном саставу – за спровођење избора за народне посланике Народне скупштине, расписаних за 25. октобар 2026. године, за 59 бирачких места у Општини Бујановац.

Председавајући је отворио дискусију по другој тачки дневног реда.

Поводом ове тачке дневног реда, заменик члана Комисије Исмаил Пајазити затражио је увид у табелу предлога сталног састава бирачких одбора.

Председавајући је, ради омогућавања увида члановима Комисије у предлоге решења о именовању председника и чланова бирачких одбора као и њихових заменика у сталном саставу, одредио паузу у трајању од 30 минута, како би се обезбедили и доставили нацрти решења Комисији на увид.

По истеку паузе, чланови Комисије извршили су увид у достављене нацрте решења, упознали се са њиховом садржином, као и са предложеним саставом бирачких одбора за свих 59 бирачких места.

Након извршеног увида у документацију, председавајући је ставио на гласање предлог Решења о именовању чланова и заменика чланова бирачког одбора у сталном саставу.

Комисија је, након спроведеног гласања, једногласно донела Решење о именовању чланова и заменика чланова бирачког одбора у сталном саставу за спровођење избора за народне посланике Народне скупштине, расписаних за 25. октобар 2026. године, за 59 бирачких места на територији Општине Бујановац.

Трећа тачка дневног реда:
Доношење Решења о именовању чланова и заменика чланова бирачког одбора – у проширеном саставу – за спровођење избора за народне посланике Народне скупштине, расписаних за 25. октобар 2026. године, за 59 бирачких места у Општини Бујановац.
У оквиру ове тачке дневног реда, Комисији су достављени на увид нацрти решења о именовању председника и чланова бирачких одбора, као и њихових заменика, у проширеном саставу.
Комисији је предочено да је овлашћено лице изборне листе „Албанска коалиција“ дало писмену сагласност, заведену под бројем 013-147/2026 од 13.10.2026.год, да лица предложена за именовање у проширеном саставу могу бити распоређена, односно именована у стални састав бирачких одбора, у циљу попуњавања упражњених места у сталном саставу, с тим да се распоред наведених лица по бирачким местима изврши у складу са претходно достављеним предлогом за проширени састав.
Након увида у достављене нацрте решења, заменик члана Комисије Исмаил Пајазити ставио је примедбу да се уочава да су поједина лица предложена, односно распоређена на истим бирачким местима и у сталном и у проширеном саставу бирачких одбора. Указао је да је, пре доношења решења, потребно отклонити наведене неправилности, као и извршити проверу и исправку евентуалних техничких и словних грешака у нацртима решења.
Након разматрања наведене примедбе, председавајући је ставио на гласање предлог Решења о именовању чланова и заменика чланова бирачког одбора у проширеном саставу за спровођење избора за народне посланике Народне скупштине, расписаних за 25. октобар 2026. године, за 59 бирачких места на територији Општине Бујановац. Предлог Решења је једногласно усвојен, уз констатацију да је, пре коначног утврђивања текста и доношења решења, потребно отклонити уочене неправилности које се односе на дуплирање појединих лица у сталном и проширеном саставу бирачких одбора, као и извршити исправку свих уочених техничких и словних грешака.
Четврта тачка дневног реда:
Разматрање предлога Посланичке групе „АЛЕКСАНДАР ВУЧИЋ – Србија не сме да стане“ за именовање председника бирачког одбора – утврђивање неспојивости функција предложеног лица и достављање новог предлога.
У оквиру ове тачке дневног реда констатовано је да је лице предложено од стране Посланичке групе „АЛЕКСАНДАР ВУЧИЋ – Србија не сме да стане“ за председника бирачког одбора у сталном саставу, за бирачко место број 38 – ОШ „Бора Станковић“ у Трејаку, већ именовано за члана Општинске изборне комисије у проширеном саставу, због чега је указано на неспојивост наведених функција.
С тим у вези, на предлог начелника Општинске управе, достављен је нови предлог за именовање другог лица на место председника бирачког одбора у сталном саставу за наведено бирачко место.
Пета тачка дневног реда:
Под разно, члан Комисије Ивица Стошић указао је на потребу да се током рада Комисије и дискусије на седницама поштују начела непристрасности и професионалности, имајући у виду да је Локална изборна комисија орган надлежан за спровођење избора. Истакао је да расправа треба да буде усмерена на питања из надлежности Комисије, без политичких алузија, непримерених коментара и добацивања, те да политичка припадност било ког лица не треба да буде предмет истицања нити од утицаја на рад и одлучивање Комисије.
Остали чланови Комисије сагласили су се са изнетим ставом, истичући значај професионалног и непристрасног рада Комисије, без политичких алузија и непримерених коментара током седнице.
Седница је завршила са радом 20,00 часова.
Број: 013-149/2026
У Бујановaц, дана 14.10.2026. године.

ОПШТИНСКА ИЗБОРНА КОМИСИЈА
ОПШТИНЕ БУЈАНОВАЦ
  Заменик Секретара 	Комисије	                                                      Председник комисиje                                                                                                                                                               
        Александар Илић                                                                                   Љеон Мемети
